สังคมข่าวหุ้น
ดัชนีหุ้นไทยปิดตลาด 1,574.09 จุด ลดลง 3.70 จุด มูลค่าซื้อขาย 31,690 ล้านบาท แนวโน้มวันนี้ตลาดหุ้นไทยมีโอกาสแกว่งตัวแบบไซด์เวย์ ประเมินแนวรับ 1,575-1,568 จุด แนวต้าน 1,580-1,585 จุด...
18 ก.ค. 2560

สังคมข่าวหุ้น : เล็กเซียวหงส์
ดัชนีหุ้นไทยปิดตลาด 1,574.09 จุด ลดลง 3.70 จุด มูลค่าซื้อขาย 31,690 ล้านบาท แนวโน้มวันนี้ตลาดหุ้นไทยมีโอกาสแกว่งตัวแบบไซด์เวย์ ประเมินแนวรับ 1,575-1,568 จุด แนวต้าน 1,580-1,585 จุด…
*…CHG ราคาหุ้นมาแรง “แบบผิดหูผิดตา” จากเดิมนิ่งๆ ไม่ค่อยเคลื่อนไหว ไม่ค่อยมีวอลุ่ม แต่เห็นราคามาแรงแบบนี้ คิดจะเข้าเก็งกำไรต้นทุนแพงซะแล้ว หากดูจาก P/E สูงเกือบ 50 เท่า ทำให้หุ้น CHG กลายเป็นของแพงที่ต้องพึงระวังอย่างยิ่ง.!?…
*…AMATA จากเงียบเป็น “เสือซุ่ม” มาซะนาน ล่าสุดเริ่มเห็นราคาหุ้น AMATA กลับมาอีกครั้ง ด้วยสตอรี่ครึ่งปีแรกโชว์ยอดขายที่ดิน 150 ไร่ แต่ไฮไลต์อยู่ที่ครึ่งปีหลัง ลูกค้าต่างชาติรอซื้อที่ดิน 1,000 ไร่ หากกฎหมาย EEC มีผลบังคับใช้ แถม “วิบูลย์ กรมดิษฐ์” ซีอีโอ AMATA กระซิบว่ากำลังซุ่มเจรจาขายที่ดินให้โบอิ้งและโรลส์-รอยซ์ ส่วนไทรอัมพ์ฯ มีแผนซื้อที่เพิ่มอีก..ข่าวดีแบบนี้รอบนี้ราคาหุ้น AMATA น่าจะไปได้ไกลทีเดียว…
*…PF งบไตรมาส 3/60 เตรียมบันทึกกำไรพิเศษก้อนโตจากการขายหุ้นบริษัท ดาราฮาร์เบอร์ จำกัด ที่ถืออยู่ทั้งหมด 65% ให้บริษัท เซ็นทรัลพัฒนา จำกัด (มหาชน) หรือ CPN มีมูลค่า 291.75 ล้านบาท แต่จะบันทึกกำไรเท่าไหร่..ว่ากันอีกที..
.*…STA มีโอกาสเจอแรงเทขายหนักแน่ หลังประกาศเพิ่มทุน 256 ล้านหุ้น ขายผู้ถือหุ้นเดิมเดิม 5:1 ราคาหุ้นละ 10 บาท (ราคากระดาน 14.90 บาท) เพื่อใช้คืนเงินกู้-ขยายธุรกิจ..ดีลนี้ทำให้ได้คำตอบชัดเลยว่าไอ้ที่ไล่ราคาหุ้น STA ขึ้นมาก่อนหน้านี้ ทำเพื่ออะไร.!?…
*…TMB งบไตรมาส 2/60 มาดีเกินคาดโชว์กำไรสุทธิ 2,300 ล้านบาท เพิ่มขึ้น 11.2% แม้ต้องตั้งสำรองสูงถึง 2,280 ล้านบาท..แต่ไตรมาส 2/60 ที่ว่าดีแล้ว..ให้จับไตรมาส 3/60 ที่จะมีกำไรพิเศษจากการต่อสัญญากับ JWD ในการเสนอขายกรมธรรม์ประกันชีวิตผ่านธนาคาร เป็นเวลา 15 ปี ตั้งแต่ ม.ค. 60 ที่ผ่านมา ว่ากันว่าดีลนี้บันทึกกำไรเข้ามาไตรมาส 3/60 กว่า 20,000 ล้านบาทเลยทีเดียว…
*…การเปลี่ยนแปลงแผนของ JWD ครั้งนี้มีโอกาสเกิด “3 ก๊กกลุ่มแบงก์กับประกันชีวิต” นั่นคือ 1)เมืองไทยประกันชีวิตกับแบงก์กสิกรไทย 2)เจดับบลิวดีกับแบงก์ทหารไทย 3)เอไอเอกับแบงก์ไทยพาณิชย์ เมื่อเกมการแข่งขันเป็นแบบนี้ประกันชีวิตรายใดที่ไม่ได้ผูกกับแบงก์..ต้องเหนื่อยไม่น้อยทีเดียว…
*…BANPU เดินหน้าธุรกิจพลังงานทดแทนญี่ปุ่นอย่างต่อเนื่อง ล่าสุดเซ็นสัญญาลงทุนโรงไฟฟ้าพลังงานแสงอาทิตย์เพิ่มอีก 2 โครงการ รวมทั้งสิ้น 28 เมกะวัตต์ เริ่ม COD ช่วงปี 2562 นั่นทำให้ BANPU มีพอร์ตการลงทุนโรงไฟฟ้าพลังงานแสง อาทิตย์ในญี่ปุ่นแล้ว 12 โครงการ รวม 158.4 เมกะวัตต์..ถือว่าไม่น้อยเลยเชียว…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น